《泊沙市》
宋代·袁说友

雪浪云烟日卷舒，去城远近聚廛居。
千年堤岸园沙市，十里人烟半竹庐。
荆国平分荆水阔，楚楼遥接楚天余。
江民日与波神狎，只把涛雷当噏嘘。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。